Tervetuloa Sananlastuja-ohjelmaan!
Tänään käsittelemme kolmea erittäin tärkeää aluetta: -
takaisin Golgatalle, takaisin yläsaliin ja takaisin Raamattuun.
Nämä ovat alueita, jotka koskettavat meitä jokaista.
Menemme nyt kolmelle mielenkiintoiselle alueelle, -
jotka tulevat esille Jumalan Sanasta.
Ensimmäisenä tarkastelemme otsikkoa Takaisin Golgatalle.
Kuinka tärkeää meille onkaan kristittyinä -
päästä yhä uudelleen hengellisesti sille paikalle, -
jossa olemme kerran saaneet kokea pelastuksen.
Jokaisen uskovan ihmisen on täytynyt käydä Golgatan kautta.
Tämä symbolinen ilmaisu tarkoittaa juuri sitä, -
että olemme tulleet Hänen eteensä, joka on Vapahtaja, -
ihmisten syntien sovittaja ja anteeksiantaja.
Tätä varmasti meistä monet kaipaavat.
Vaikka olisimme kuinka pitkään olleet uskossa, niin koemme, -
että oman elämämme tarve -
ja myös sydämen tarve on juuri se, että saisimme kokea uudistusta -
ja anteeksiantamusta. Raamattu sanoo jopa niinkin, -
että jos me olemme tehneet syntiä, niin me saamme Jumalan armon: -
joka syntinsä tunnustaa, hän saa armon, kun hän hylkää ne.
Sana Heprealaiskirjeestä sanoo näin.
Hepr. 12:24-25.
Te olette tulleet "uuden liiton välimiehen, Jeesuksen, tykö, -
ja vihmontaveren tykö, joka puhuu parempaa kuin Aabelin veri.
Katsokaa, ettette torju luotanne häntä, joka puhuu;"
Tällainen kehotuksen sana ja myös se totuus, -
mikä Jumalalla on meihin nähden annettavana, on juuri tämä, -
että olemme tulleet Hänen luokseen, joka armahtaa, antaa anteeksi.
Jeesuksen veri puhuu parempaa kuin Aabelin veri. Mitä tämä tarkoittaa?
Muistatte, kuinka Kain tappoi Aabelin -
ja Aabelin veri maasta huusi Jumalan puoleen kostoa.
Kun Jeesuksen veri vuosi meidän syntiemme tähden, -
niin Hänen suustaan tuli rukous: -
"Isä, anna heille anteeksi, sillä he eivät tiedä, mitä he tekevät."
Tämä anteeksiantamus on hyvin tärkeää, -
ja siihen liittyy juuri tämä veren pesu.
Pietari kirjoittaa eräässä kirjeessään, -
että teidät on kutsuttu Jeesuksen Kristuksen kuuliaisuuteen -
ja Hänen verellänsä vihmottaviksi.
Tällä tavalla pääsemme myös kokemaan tätä sisäistä puhdistusta -
eli takaisin Golgatalle. Takaisin Golgatalle.
Niin rakkaat ystävät, kuinka monet meistä ajallisesti kaipaamme -
juuri niitä elämämme puitteita, joissa olemme eläneet, olleet, -
nuoruutemme viettäneet. Aina kun lähden kohden Satakuntaa -
- synnyinseutuni on Nakkilassa - niin haluan palata juurille, -
josta olen liikkeelle lähtenyt. Juuret ovat tärkeitä.
Ne oikeastaan muodostavat identiteetin ajalliseen elämäämme -
kuin myös hengelliseen elämään.
Juuri palaaminen juurille muistuttaa meitä siitä, -
mistä olemme liikkeelle lähteneet.
Hengelliset juuret ovat Golgatalla ja niiden tulee olla siellä.
Mitä useammin pääsemme kokemaan tätä, -
mitä Golgatalta vuotaa elämäämme, niin se riemastuttaa.
Syntien anteeksiantamuksessa on näet täydellinen vapaus ja ilo.
Kerran lauloin Hilja Aaltosen laulua "Meren tiedän kirkkahan".
Sen lopussa ovat sanat "Armon meri se on, -
armon meri se on, veri Jeesuksen on".
Mielessäni alkoivat sanat muodostua toisin päin: -
"Jeesuksen veri on armon meri."
Ei ole armon merta muualla kuin Jeesuksen sovintoveressä.
Sen tähden Jeesuksen veri puhuu parempaa kuin Aabelin veri.
Se puhuu armoa, anteeksiantamusta, -
kaikkea parasta myös sinulle.
Tähän mainitsemaani armon mereen uppoutui aikanaan -
myös tunnettu rovasti Urho Muroma.
Kun hän oli tekemässä lähtöä tästä elämästä, -
niin hän pyysi lähiomaisia tulemaan vuoteensa vierelle.
Kun nämä tulivat, hän kysyi heiltä: -
"Tiedättekö, mistä Jeesus minut tuntee?"
Kukaan heistä ei vastannut mitään. Hän kysyi toistamiseen: -
"Tiedättekö, mistä Jeesus Urhon tuntee?"
Jälleen muut olivat hiljaa.
Silloin hän itse vastasi: "Siitä Jeesus tuntee minut, -
kun on matkalla niin usein saanut -
pestä minua kalliilla sovintoverellään."
Tämä on se tärkein asia, kun me täältä ajasta lähdemme, -
että meillä on varmuus siitä, että meidän syntimme on sovitettu.
Tähän Golgatan työhön liittyy myös eräs toinen erittäin tärkeä asia.
Jeesus sovitti syntimme ristillä. Se on varmasti aika selvä asia.
Tämä toinenkin asia saattaa olla selvä, -
mutta olkoon se myös uskonvahvistus sinulle, joka sairastat.
Nimittäin, kun Jeesus kantoi ristille meidän syntimme, -
Hän kantoi myös meidän sairautemme.
Tiedätkö, ystävä, Raamattu sanoo meille niin voimakkaasti, -
että Hänen haavojensa kautta me olemme paratut.
Tämä Sana syvimmässä mielessä tarkoittaa sitä, -
että kun Hän uudestisynnyttää meidät Jumalan lapseuteen, -
niin koko meidän sisäinen elämämme paranee, -
tulee täysin terveeksi.
Mutta Hän vaikuttaa myös sillä tavalla, -
että saamme omistaa parantumisen uskon kautta -
myös meidän psyykkiseen olemukseemme -
kuin myös tähän fyysiseen olemukseemme.
Tämä kuuluu evankeliumin sanomaan hyvin voimakkaalla tavalla.
Kun Jeesus antoi lähetyskäskyn, Hän sanoi: "Menkää kaikkeen maailmaan -
ja julistakaa evankeliumi kaikille luoduille."
Sitten Hän jatkaa: "Ne, jotka uskovat, he laskevat kätensä -
sairasten päälle ja he tulevat terveiksi."
Jumala vahvistaa Sanaansa juuri monien merkkien kautta.
Yksi niistä merkeistä on parantuminen.
Me kiitämme Jumalaa lääketieteestä.
Me kiitämme Jumalaa kaikesta siitä ajallisesta avusta, -
jonka me saamme lääkärien käsien kautta.
Mutta kaiken takana on elävä Jumala, -
joka parantaa lääkärien kautta, mutta myös uskon kautta.
Kun me siis uskossa rukoilemme Häntä ja jätämme asiamme Hänelle, -
niin silloin saamme luottaa, että ennemmin tai myöhemmin -
Jumala osoittaa valtasuuruutensa auttamalla meitä -
ja tekemällä meitä terveeksi.
Hän antaa sitä voimaa ja elämää, -
jota tarvitsemme juuri tänään tässä elämän osassamme.
Tämä kaikki tulee lahjana sen perusteella, -
mitä Golgata meille julistaa, Golgata ja ylösnoussut Jeesus.
Kun me kohtaamme Jeesuksen, ristin Herran, -
Hänen ristinsä juurella, niin saamme kohdata Hänet -
ylösnousseena Vapahtajana, -
jolla on kaikki valta taivaassa ja maan päällä.
Ystävät, sen tähden takaisin Golgatalle!
Takaisin niihin siunauksiin, -
joita täydellinen ristintyö saa aikaan meidän elämässämme.
Äsken käsittelimme aluetta Takaisin Golgatalle.
Nyt toiseen hyvin mielenkiintoiseen aiheeseen: Takaisin yläsaliin.
No, tämäkin on hyvin kuvitteellinen ilmaisu. Mitä se tarkoittaa?
Se tarkoittaa sitä, että Herra haluaa johdattaa meidät -
Pyhän Hengen täyteyteen.
En tiedä, oletko sinä kokenut jo Pyhän Hengen täyteyttä -
tai kastetta niin kuin tästä monta nimitystä on.
Tästä Jeesus muistutti.
Hän sanoi sille 120 hengen joukolle, -
joka sai kuulla Hänen opetustaan...
Ennen kuin Hän lähti heidän keskuudestaan, Hän sanoi: -
"Älkää lähtekö Jerusalemista ennen kuin teidän päällenne puetaan -
voima korkeudesta." He odottivat ja rukoilivat.
Kymmenen päivää kului. Tuli helluntaipäivä.
Se oli ensimmäinen kristillinen helluntai.
Pyhä Henki vuodatettiin heidän ylleen.
He puhuivat uusin kielin ja saivat täyttyä väkevyydellä.
Koko Jerusalem aivan kuin heräsi ja havahtui siihen, -
mitä yläsalissa tapahtui.
Tästä lähti se voimallinen julistuksellinen vaihe eteenpäin.
Koko Jerusalem sai kuulla sen evankeliumin, -
joka tuli pelastavaksi evankeliumiksi myös heille.
Menemme nyt tähän päivään. Mitä tämä yläsali meille merkitsee?
Minulle tämä Hengen täyteys tuli, kun olin tullut uskoon.
Ei montaa kuukautta kulunut noista uskoontulohetkistä, -
kun sain kokea Pyhän Hengen täyteyden.
Siinä tilanteessa sain myös kokea, kuinka Herra antoi uudet kielet.
Ne alkoivat vain yhtäkkiä pulputa minun hengestäni.
Ei ulkoa päin tulevana, vaan sisältä päin kummuten.
Siitä lähtien - 47 vuotta - olen saanut kokea -
tätä helluntain ihmettä omassa elämässäni.
Tämä on myös sinulle tarkoitettu asia.
Todellisesti kristittynä emme kykene elämään, -
ellei Jumalan Henki meitä täytä, -
ellei Pyhä Henki saa elämässämme osaa.
Luen sinulle Paavalin kirjeestä efesolaisille.
Paavali opetti seurakuntia näilläkin alueilla.
Hän Efesolaiskirjeessä kirjoittaa: "Älkää juopuko viinistä, -
sillä siitä tulee irstas meno, vaan täyttykää Hengellä, -
puhuen keskenänne psalmeilla ja kiitosvirsillä -
ja hengellisillä lauluilla, veisaten ja laulaen -
sydämessänne Herralle"
Tällä tavalla voidaan täyttyä Hengellä.
Kun ihmissydän alkaa ylistää elävää Jumalaa, kiittää Häntä -
esim. kaikilla ihanilla psalmeilla, joita meillä on yli 100, -
niin se valtaa meidän koko mielemme ja henkemme.
Siitä tulee kykeneväinen vastaanottamaan -
Pyhän Hengen väkevän, siunaavan läsnäolon ja voiman.
Pyhä Henki aivan kuin täyttää elämämme maljaa.
Tämä on yksi suurimmista lahjoista, mitä ihminen voi saada.
Pyhä Henki on kerran sinetöinyt sinut Jumalan lapseuteen.
Sinun henkeesi on aivan kuin Jumalan Hengellä poltettu poltinmerkki.
Siitä Jumala tuntee omat lapsensa.
Juuri tähän elämäsi astiaan ylitsevuotavuudella Herra tahtoo -
antaa sinulle Henkensä voiman. Se myös mahdollistaa sen, -
että kun joudut erilaisiin taisteluihin elämässäsi, -
niin sinulla on tämä jumalallinen hengen puku päälläsi.
Olet kykenevä elämään voittoisaa elämää.
Siihen sinut on kutsuttu Jeesuksessa Kristuksessa.
Nyt mennään viimeiseen osioon tätä Raamatun tutkistelua.
Ensimmäinenhän oli Takaisin Golgatalle.
Toinen oli Takaisin yläsaliin ja nyt lopuksi Takaisin Raamattuun.
Kuinka tärkeää onkaan tänä liberalisoituneena aikana, -
jolloin vesitetään Jumalan Sanaa niin paljon, -
palata siihen, mikä on se Jumalan voima.
Jumalan voima on evankeliumi.
Paavali sanoo tästä: "Sillä minä en häpeä evankeliumia; -
sillä se on Jumalan voima, itsekullekin uskovalle pelastukseksi, -
juutalaiselle ensin, sitten myös kreikkalaiselle."
Me kuulumme tähän kreikkalaisten joukkoon.
Suomalaiset kuuluvat siihen pakana- kansojen joukkoon, -
jolle myös on tarkoitettu evankeliumin sanoma.
Takaisin Raamattuun. Paras esimerkki tästä lienee Jeesus itse, -
kun Hän joutui erämaassa kiusattavaksi.
Saatana kiusasi Häntä kaikilla mahdollisilla tavoilla.
Sanoiko Jeesus saatanalle: "Mene pois, saatana. -
Kyllä minä sinut tunnen. Olet langennut enkeliruhtinas. -
Minä olen Jumalan Poika ja sinulla ei ole mitään osuutta minuun."
Ei Hän näin sanonut, vaan Hän useassa tilanteessa sanoi, -
että näin Raamattu sanoo. Jumalan Sana sanoo näin.
Kun vihollinen kuuli Jumalan Sanan totuutta, -
se oli sille aivan kuin pistävä miekka, -
joka lävisti vihollisen sydämen.
Sen oli paettava tuosta tilanteesta.
Tiedätkö, paras ase vihollista vastaan -
on juuri Jumalan Sana.
Paras ase. Käytä usein Hengen miekkaa.
Opettele paljon Jumalan Sanaa.
Mitä enemmän taltioit Jumalan Sanaa omaan henkeesi, -
niin se tulee sinulle avuksi juuri sellaisina hetkinä, -
jolloin sinä sitä eniten tarvitset.
Kuinka monta kertaa olen kokenut, että juuri Jumalan Sana -
Pyhän Hengen vaikutuksesta on tullut minulle siihen tilanteeseen, -
missä olen huutanut avuksi Herran nimeä.
Se on tullut aivan kuin konkreettiseksi avuksi minun käteeni.
Sen tähden onkin tärkeää, että tulet täyteen Jumalan Sanaa.
Raamatussa jo sanotaankin, -
että antakaa täyttää itsenne Jumalan Sanalla.
Raamattu on ihana kirja. Se vie meitä monille vihreille laitumille -
ja virvoittavien vetten tykö. Se saa aikaan meissä -
kiitosta Jumalalle. Voimme yhtyä Daavidin sanoihin: -
"Herra on hyvä paimen. Ei minulta mitään puutu."
Nämä vihreät laidunmaat ovat juuri tuota Jumalan Sanaa, -
jota syömällä me ravitsemme itsemme aivan täydellisesti.
Saakoon Jeesus Kristus vaikuttaa myös sinun kohdallasi -
tätä täydellistä sisäisen elämän rakentumista -
ja sen kautta myöskin vahvistusta kaikessa.
Tämän raamattuopetuksen lopuksi -
haluaisin vielä liittää ajatuksemme tähän, kun puhutaan, -
takaisin Raamattuun menemisestä.
Yksi tärkeä tähän liittyvä elementti on Jumalan seurakunta.
Jumala antoi seurakunnan siksi, että me siinä kasvaisimme -
tuntemaan yhä enemmän Jumalaa ja Hänen tahtoaan.
Sen tähden sanotaan, että Herra antoi seurakuntaan -
apostolit, paimenet, profeetat, opettajat ja evankelistat -
tehdäkseen pyhät valmiiksi palveluksen työhön, -
Kristuksen ruumiin rakentamiseen. Minkä tähden?
Että voisimme kaikilta osin palvella Jumalaa Hänen tahtonsa mukaan.
Ja Hänen tahtonsa on todella hyvä meihin nähden. Todella hyvä.
On erittäin tärkeää, että kunnioitamme seurakuntaa, -
sillä se on myös sellainen Jumalan kaitsema lauma.
Meidän tulee antaa sille arvo. Kaikkihan me olemme vajavaisia.
Helposti tapahtuu loukkaantumisia, sivuun jäämisiä.
Siihen tietysti vihollinen pyrkiikin.
Niin kuin susi tullessaan lauman keskelle, -
se pyrkii hajottamaan lauman.
Mitä enemmän lampaat joutuvat toisistaan erilleen, -
sen alttiimpia ne ovat kaikille vaaroille.
Jumalan seurakunnassa opetetaan sitä apostolista opetusta, -
joka ei suinkaan ole ihmisen keksimää.
Se on nimenomaan Jumalan antamaa, sitä oikeaa ravintoa.
Ainoastaan se voi tehdä meidän henkemme kylläiseksi.
Israelin kansa vaelsi 40 vuotta erämaassa.
He saivat syödä mannaa.
Joka päivä Jumala antoi heille tätä ihmeellistä taivaallista ruokaa.
Kiitos Jumalalle! Ainakin tältä osin kansa pysyi ravittuna -
kaiken vajavuuden keskellä.
He lankeilivat välillä ja tekivät syntiä.
Ties mitä kaikkea heidän elämäänsä sisältyi.
Siitä huolimatta ei Herra jättänyt heitä ilman mannaa.
Tiedätkö, Raamatussa on 66 kirjaa, -
ja ne pitävät sisällään Jumalan lupaukset.
Niitä on yli 30 000 lupausta.
Ne ovat Kristuksessa kaikki positiivisia, hyviä lupauksia.
Tämä osoittaa vain, kuinka Jumala kattaa omillensa ruokapöytää.
Takaisin Raamattuun. Silloin pääsemme sille paikalle, -
jossa voimme valvoa. Valvoa ja odottaa, -
koska meidän Vapahtajamme tulee takaisin -
tai kun pääsemme täältä luonnollisen kuoleman kautta, -
niin emme suinkaan mene hautaan, vaan me menemme paratiisiin.
Mikä ihana asia Herralle onkaan nähdä, että Hänen lapsensa valvovat.
On mitä suurinta asiaa Hänen todeta, että lapset ovat valveilla.
Nyt on myös aika herätä siitä unesta, -
joka on saattanut saartaa elämääsi.
Tiedätkö, uudistuksen lähde on Kristuksessa.
Hän uudistaa, antaa anteeksi.
Hänen verensä pesee puhtaaksi. Hän täyttää Pyhällä Hengellä.
Hän vahvistaa sinua, että sinun jalkasi ovat vahvistetut.
Pietari jo kirjoittaa, että kun me olemme vahvistettuja, -
niin silloin me emme lankea.
Emme lankea pois uskosta, vaan nimenomaan me pysymme uskossa.
Tulee päivä, jolloin saamme nähdä Hänet kasvoista kasvoihin.
Silloin kiitämme Daavidin tavoin, -
kuinka Herra on pitänyt meistä huolta päiviemme loppuun saakka.
Hänen laupeutensa ja armonsa seuraavat meitä.
Näin saamme olla Herran huoneessa päiviemme loppuun asti.
Ole siunattu!
Olen iloinen siitä, että olen saanut välittää sinulle sanomaa -
tämän Sananlastuja-ohjelman kautta.
Tällä ohjelmalla on myös omat kustannukset.
Siksi tarvitsemme ohjelman tekoon rakkauden lahjoja.
Jos haluat sinä olla mukana, voit soittaa.
Puhelinnumero on 0600 10177.
Puhelun hinta on noin 12 euroa.
Voit välittää rakkauden lahjasi myös pankkitilin kautta.
Siihen tulee laittaa myös viite, -
joka on 9755.
Kiitän jo etukäteen, että tuet tämän ohjelman tekoa.
Jumala sinua siunatkoon!
Tekstitys: Tuula-Riitta Virrankare